ད་ལམ་༧བོད་མིའི་དབུ་ཁྲིད་༧སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་ཀེ་ན་ཊ་དང་ཨ་མི་རི་ཀར་ཆིབས་བསྒྱུར་བསྐྱངས་གནང་མཛད་པའི་སྐབས་རྒྱ་རིགས་མི་མང་བརྒྱ་ཕྲག་མང་པོར་བཀའ་ཆོས་དང་དབང་ལུང་བསྩལ་གནང་ཡོད་པ་དང།དེ་བཞིན་རྒྱ་རིགས་སློབ་ཕྲུག་གི་བགྲོ་གླིང་ཚུགས་འདུའི་ལས་རིམ་ཞིག་ལ་དབུ་བཞུགས་མཛད་དེ་བཀའ་སློབ་གནང་ཡོད་པ་རེད།ལས་རིམ་གྱིས་གོང་ཞུས་ལས་འཆར་གཉིས་གོ་སྒྲིག་གནང་མཁན་འབྲེལ་ཡོད་གཉིས་ལྷན་དུ་མཛད་འཆར་འདི་གཉིས་ཀྱི་གལ་གནད་དང་ཤུགས་རྐྱེན་ཐད་བཀའ་མོལ་ཞུ་ཡི་རེད།